Ole Stavad (S), 2007-02-01:
Der var nu ikke stor forskel på indenrigs- og sundhedsministerens udlægning af fakta og den beskrivelse, jeg gav.
For med hensyn til de budgetter, som kommunerne med møje og besvær fik barberet så langt ned, at man ikke foretog sig noget utidigt i forhold til dem, allerede tilbage i 2006, er det ikke nogen stor sandsynlighed, at der er kommuner, der ikke bruger deres budgetter fuldt ud.
Under den forudsætning, at kommunerne fuldt ud udnytter de budgetter, de har, vil konsekvensen være, at man individuelt vil modregne en eventuel overskridelse krone for krone i bloktilskuddet for 2007.
Sådan er, som jeg har forstået det, meddelelsen og reglerne.
Og derfor vil jeg så høre: Var de efterfølgende bemærkninger, som indenrigs- og sundhedsministeren havde i sit første svar til mig, et forsøg på opblødning, altså et forsøg på at foretage en mere nøgtern vurdering af, hvad baggrunden er?
Eller hvad skal man lægge i de bemærkninger?
Og hvorvidt og i hvilket omfang den situation er der, er kendt, når de reviderede regnskaber foreligger senere på foråret.
Hermed sluttede forhandlingen.
Forslaget sattes til forhandling.
Forhandling
Forslaget går ud på konkret at nedsætte en selvstyrekommission.
Det viser sig, når man kradser lidt i det, at det kommer bredere rundt – retssikkerhed, tilsyn, klagesystem, offentlighed i forvaltningen og meget mere.
Det er ikke særlig begrænset i forhold til et kommissorium – heller ikke med hensyn til deltagerkredsen – sådan som det er lagt op.
Der er ikke mange, der bliver efterladt uden en invitation til at deltage i arbejdet.
Det kan jo også være godt nok, hvis man skal sætte sådan et arbejde i gang.
Det synes vi imidlertid ikke man skal for nærværende – det har jeg allerede sagt – og det er der selvfølgelig en række grunde til.
For det første synes jeg, der vil være en fare for, at en kommission, der skal beskæftige sig med så mange og så komplicerede problemstillinger, stik mod intentionen vil kunne komme til at kortslutte det løbende arbejde med de forskellige problemstillinger, som jo sådan set er og skal være i gang ude i de nye kommuner, og som i øvrigt er i gang i samspillet mellem den kommunale sektor og regeringen – i sidste ende jo også Folketinget i regi af kvalitetsreformen. For det andet mener jeg sådan set, at det er et lidt dårligt tidspunkt at nedsætte en sådan kommission på.
Endelig synes jeg og regeringen, at rationalet bag forslaget, argumentet bag forslaget, hviler på nogle antagelser om det kommunale selvstyres tilstand, som efter min opfattelse slet, slet ikke afspejler den virkelighed, som kommunerne befinder sig i.
Jeg synes måske heller ikke, at forslagskredsen selv repræsenterer – sådan som vi netop har været inde på det – en praktisk ført politik, som sådan set tilsiger, at lige præcis de partier, der fremsætter det her, skulle have sådan et værdigrundlag, der i særlig grad gjorde, at de var selvstyrets rette forkæmpere.
Hvis jeg skal folde det her lidt ud, vil jeg om det med timingen sige, at nu har vi altså haft et nyt Kommunedanmark i en måned.
Der er sat utrolig mange skibe i søen, og vi synes sådan set, at de nye kommuner nu skal have mulighed
fTTM050.fm Page 3703 Tuesday, May 29, 2007 1:23 PM
for at sejle i den lokale brise, frem for at vi nu skal sætte nye, store nationale sejl.
Det er ude i kommunerne, der nu skal ske noget på det her felt.
Og vi synes, det ville være et mærkeligt signal at sende, hvis vi her umiddelbart efter reformens ikrafttræden overlod ansvaret for at udvikle det kommunale selvstyre til en af Folketinget nedsat kommission.
Vi synes sådan set, at det kommunale selvstyre nu skal videreudvikles med afsæt i kommunerne.
Det er vores holdning til det, og uden at genfortælle, hvad jeg sagde i mit sidste indlæg, mener jeg sådan set også, der er skabt ret gode forudsætninger for det med den robusthed, de nye kommuner får, med den nye vifte af opgaver, kommunerne får, med det fokus, vi har sat på vigtigheden af også at decentralisere ude i den enkelte kommune, at drage borgerne ind på nye måder med den dialog, vi har med kommunerne under et om at flytte styringen af den kommunale sektor forhåbentlig væk fra proceskrav til i højere grad at være resultatmål, mål- og rammestyring.
Arbejdet er sådan set i gang.
Og det er i virkeligheden i gang på to fronter.
For det første vil vi med kvalitetsreformen fokusere på, hvordan vi kan sikre en løbende udvikling af den kommunale service, og på, hvordan det gode eksempel udbredes fra kommune til kommune.
Og for det andet vil vi i tæt samarbejde mellem kommuner og stat udvikle gode metoder til at dokumentere den kommunale opgavevaretagelse, sådan som jeg også har været inde på det i den sidste debat.
Så vi synes simpelt hen, at det er dårlig timing.
Så synes jeg også, at man kan betvivle eller anfægte den påstand, som forslaget hviler på.
Det fremføres, og jeg citerer: Det politiske flertal i Folketinget har sat alvorlige spørgsmålstegn ved kerneelementer i det kommunale selvstyre.
Citat slut.
Det er altså mindretallets påstand om Folketingets flertal.
Jeg vil sige, at jeg ikke kan genkende det billede, og det tror jeg såmænd heller ikke man kan rundtomkring med den dialog, der nu er sat i gang, mellem regeringen på den ene side og Kommunernes Landsforening på den anden side.
Et flertal her i salen anerkendte så sent som ved forespørgselsdebatten om det kommunale selvstyre i april sidste år vigtigheden af det kommunale selvstyre i opgaveløsningen.
Jeg synes, det flertal har manifesteret sig i den redegørelsesdebat, vi netop har haft, om end der ikke var nogen afstemninger.
Flertallet i aprildebatten tilsluttede sig, at den statslige styring i højere grad tilrettelægges som mål- og rammestyring, og med forårets vedtagelse blev der etableret en slags spejl, som vi her i Folketinget kan holde op foran os selv, når der laves lovgivning, for løbende at sikre, at lovgivningen er i tråd med målsætningen om at værne om det kommunale selvstyre.
Folketinget har selvfølgelig en legitim ret til at fastlægge de lovgivningsmæssige rammer for kommunerne, men der er enighed om, at det også er regeringens og Folketingets medlemmers ansvar så vidt muligt at fastholde fokus på hensynet til det kommunale selvstyre i det løbende lovarbejde.
Retter vi blikket mod det, er der det fokus, ligesom der altså er stærk, fornyet dialog mellem regeringen og KL om styringen af den kommunale opgavevaretagelse.
Jeg kan bare henvise til de publikationer, jeg også henviste til i mit sidste indlæg, og som jo altså er et konkret resultat af det løbende dialogprojekt om kommunalreformen.
F.eks. viser analyser af kommunernes opgavevaretagelse på nogle af kerneområderne – dagtilbud, folkeskole, ældreområde – en kæmpe variation mellem kommunernes udgifter; jeg var også inde på det i den sidste debat.
Og det viser jo sådan set, at der er et enormt rum for lokal vægtning af disse centrale serviceydelser.
Men jeg kan jo bare henvise til virkeligheden, for af den fremgår det, at der er et betydeligt rum for forskellighed, og vil man selvstyret, skal man selvfølgelig værne om det.
Jeg synes, man må sige, at vi nu befinder os i en ret spændende tid, som er fuld af forandringer, som er fuld af udvikling, og derfor er det jo kun naturligt, at der vil være stor interesse for at følge gennemførelsen af kommunalreformen og reformens konsekvenser for det kommunale selvstyre.
Det vil jeg gerne give et løfte om at fTTM050.fm Page 3704
Tuesday, May 29, 2007 1:23 PM medvirke til at man kan følge over tid, ved at give en fornyet status for kommunalreformen og det kommunale selvstyres vilkår, når der er grundlag for at foretage en vurdering af de første erfaringer med den kommunale struktur.
Hr. Ole Stavad var jo inde på i den sidste debat, at hvis man skal bedømme alt det, der sker i øjeblikket, rimelig nøgternt og sagligt, skal der nok løbe lidt mere vand i åen.
Og jeg vil egentlig meget gerne give tilsagn om at medvirke til at være en af dem, der går og bærer noget mere vand i åen, og over tid vende tilbage med et billede på, hvor vi så er nu i forhold til den her debat, som jeg anerkender vigtigheden af, men som jeg altså ikke tror vi fremmer ved at nedsætte en statslig kommission.
I stedet kunne jeg forestille mig, at den minister, der er minister på det pågældende tidspunkt – jeg kunne forestille mig, at det var relevant primo 2009, altså om et par år fra nu af, og så kan der jo være sket så mange ting; det var bare for yderligere at vise imødekommenhed at tage højde for alle mulige teoretiske muligheder – tager en ny temperaturmåling på selvstyret, når den kommunale valgperiode så er afviklet.
Jeg tror, at man til den tid vil stå med et billede af kommuner, der er trådt i karakter oven på den nye struktur, og i øvrigt med en kvalitetsreformproces, der er endt med, at stat og kommuner har fundet hinanden i et nyt styringsmæssigt regime, der gør, at der i højere grad fokuseres på mål- og rammestyring frem for på detailstyring og processtyring.
Men jeg synes, at indenrigs- og sundhedsministeren efterlader noget uklarhed på det her område, for hvis vi går tilbage og ser, hvad det var, der foregik for knap et år siden, var der jo en fuldstændig stjerneklar meddelelse fra finansministeren om, at for de kommuner, der måtte overskride de justerede budgetter for 2006, ville der individuelt blive foretaget modregning i bloktilskuddet for 2007.
Det var en meddelelse, der ikke lagde op til nogen former for forhandling og ikke lagde op til nogen former for vurdering af baggrunden for, at det skete.
Er det et fuldstændig straight regelsæt, der siger, at for de kommuner, der har overskredet de justerede budgetter for 2006, vil der – helt svarende til det, finansministeren meddelte – blive foretaget krone for krone-modregning i de pågældende kommuners individuelle bloktilskud?
Altså, hvis man skal sige det sådan lidt sort-hvidt, kan man sige, at det såmænd ikke interesserer regeringen, om en enkelt kommune har overholdt budgetterne.
Det, der interesserer os, er, om den kommunale sektor under et lever op til det aftalte – altså, om den kommunale sektor under et leverer regnskaber, der matcher aftalerne.
Så går den berømte Thors hammer – kan jeg så forstå den hedder – ud på, at hvis det er situationen, at kommunerne under et har sprunget budgetterne, har man mulighed for at lave et målrettet indgreb i forhold til de kommuner, der så kan siges at have bidraget til det ved at have et regnskab, der afviger fra det reviderede budget.
Det er sådan, mekanismen er.
Men altså, på det her område – som på andre – gælder det, at nu skal vi jo have tallene frem.
Vi skal have de reviderede budgetter frem, og så må vi jo vurdere og analysere de reviderede budgetter, før vi tager stilling til, hvad der videre skal ske.
Det er jo sådan, vi agerer: på et oplyst grundlag.
fTTM050.fm Page 3702 Tuesday, May 29, 2007 1:23 PM